b'\n_START_ARTICLE_\nSami Hernesaho\n_START_PARAGRAPH_\nSami Hernesaho on suomalainen  toimittaja ja juontaja, joka ty\xc3\xb6skentelee nykyisin juorulehti Seiskan vastaavana p\xc3\xa4\xc3\xa4toimittajana. Hernesaho aloitti ty\xc3\xb6uransa Helsingin Albertinkadun Sin City -liikkeess\xc3\xa4 ja siirtyi sitten MoonTV:n Pornostara-aikuisviihdeohjelman juontajaksi ja toimittajaksi._NEWLINE_H\xc3\xa4n on my\xc3\xb6s Sexhibition-messujen monivuotinen juontaja. Hernesaho ty\xc3\xb6skenteli Katso-lehdess\xc3\xa4 toimittajana 2005\xe2\x80\x932007 sek\xc3\xa4 PokerMagazinen toimitusp\xc3\xa4\xc3\xa4llikk\xc3\xb6n\xc3\xa4 2007\xe2\x80\x932010. T\xc3\xa4m\xc3\xa4n j\xc3\xa4lkeen Hernesaho ty\xc3\xb6skenteli Iltalehdess\xc3\xa4. Hernesaho on toiminut Ilta-Sanomien uutisp\xc3\xa4\xc3\xa4llikk\xc3\xb6n\xc3\xa4 ja verkkovastaavana.'